Likumprojekts

**Grozījumi likumā "Par hidroelektrostaciju hidrotehnisko būvju drošumu"**

Izdarīt likumā "[Par hidroelektrostaciju hidrotehnisko būvju drošumu](https://likumi.lv/ta/id/13737-par-hidroelektrostaciju-hidrotehnisko-buvju-drosumu)" (Latvijas Republikas Saeimas un Ministru Kabineta Ziņotājs, 2001, 2. nr.; 2004, 8. nr.; 2005, 22. nr.; 2009, 14. nr.; Latvijas Vēstnesis, 2013, 47. nr.) šādus grozījumus:

1. Izslēgt 2. pantā vārdu "valsts".

2. Izteikt 3. panta otro daļu šādā redakcijā:

"(2) HES hidrotehnisko būvju paredzēto drošuma klasi norāda projektēšanas uzdevumā."

3. 4. pantā:

aizstāt pirmajā daļā vārdus "lai hidrotehniskās būves neradītu draudus, tajā skaitā plūdu draudus" ar vārdiem "lai hidrotehniskās būves un to ekspluatācijas režīms neradītu draudus, tajā skaitā plūdu draudus HES hidrotehnisko būvju avārijas gadījumā";

izteikt otro daļu šādā redakcijā:

"(2) A un B klases HES hidrotehnisko būvju valdītāja pienākums ir apdrošināt savu civiltiesisko atbildību par tā darbības vai bezdarbības rezultātā nodarīto kaitējumu trešo personu dzīvībai un veselībai, zaudējumu trešo personu īpašumam un kaitējumu videi, ekspluatējot (lietojot un uzturot) tā valdījumā esošās hidrotehniskās būves. A klases HES hidrotehnisko būvju valdītājs HES hidrotehnisko būvju civiltiesiskās atbildības apdrošināšanas polises kopiju iesniedz Būvniecības valsts kontroles birojam, bet B klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve."

4. Izteikt 5. pantu šādā redakcijā:

"**5. pants.** HES hidrotehnisko būvju valdītāja pienākums ir izstrādāt HES hidrotehnisko būvju drošuma programmu (turpmāk – drošuma programma). A klases HES hidrotehnisko būvju valdītājs vienu tās eksemplāru iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. Drošuma programmas iesniegšanas kārtību, drošuma programmā ietveramo pasākumu kompleksu HES hidrotehnisko būvju stāvokļa novērošanai un pārbaudīšanai un drošas ekspluatācijas kritērijus, kā arī to izstrādāšanas, apstiprināšanas un izpildes kontroles kārtību nosaka Ministru kabinets."

5. 8. pantā:

aizstāt otrajā daļā vārdus "Ekonomikas ministriju" ar vārdiem "Būvniecības valsts kontroles biroju";

izteikt trešo daļu šādā redakcijā:

"(3) HES hidrotehniskās būves ekspluatācijas pārtraukšana un elektro­enerģijas ražošanas pārtraukšana neatbrīvo HES valdītāju no drošuma programmas pildīšanas."

6. Izteikt 9. pantu šādā redakcijā:

"**9. pants.** HES hidrotehnisko būvju valdītājs sagatavo HES hidrotehnisko būvju drošuma deklarāciju, kurā iekļauj pārskatu par drošuma programmas izpildi. A klases HES hidrotehnisko būvju valdītājs katru gadu līdz 1. jūnijam to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un iesniegšanas kārtību nosaka Ministru kabinets."

7. Izteikt 11. pantu šādā redakcijā:

"**11. pants.** Ja kādā no HES hidrotehniskajām būvēm konstatētas novirzes no hidrobūves drošuma kritērijiem, kas var radīt katastrofas draudus, HES valdītājs nekavējoties par to ziņo lejpus esošai pašvaldībai, lejpus esošo hidrotehnisko būvju valdītājiem, elektroenerģijas pārvades un sadales sistēmas operatoriem, kā arī Valsts ugunsdzēsības un glābšanas dienestam."

8. Papildināt pārejas noteikumus ar 5. punktu šādā redakcijā:

"5. Ministru kabinets līdz 2021. gada 30. jūnijam izdod šā likuma 5. un 9. pantā minētos noteikumus. Līdz to spēkā stāšanās dienai ir spēkā Ministru kabineta 2010. gada 26. janvāra noteikumi Nr. 70 "Noteikumi par hidro­elektrostaciju hidrotehnisko būvju drošuma programmām un deklarācijām", ciktāl tie nav pretrunā ar šo likumu."

Likums stājas spēkā 2021. gada 1. martā.

Ekonomikas ministrs

J. Vitenbergs